En stor (30-55 millimeter), avlang, svart trebukk. Oversiden er kraftig punktert og matt. Antennene er tynne, litt over halvparten så lange som kroppen hos begge kjønn. Hodet er forholdsvis lite, kjevene ikke forstørrede. Pronotum er trapesformet med slette sidekanter, hos hunnen stikker bakhjørnene spisst ut. Dekkvingene er parallellsidige med stumpvinklede "skuldre", med tydelige lengderibber.